《闻官军收复准部四城 其四》
清代·杨锐

瀚海封疆重，将军号令轻。准回初有议，中外本同情。

贵胄仍专阃，獯戎屡畔盟。终朝立行省，藩部比陪京。

作者简介：（1857—1898）四川绵竹人，初字退之，后字叔峤，又字钝叔。初入张之洞幕。光绪十五年，以举人授内阁中书。后以陈宝箴荐，加四品卿衔充军机章京，参与新政。政变起，与谭嗣同等同被害。为戊戌六君子之一。有《说经堂诗草》。